এবছর শান্তিপুরে রাস উৎসবের মণ্ডপসজ্জায় অভিনব চমক,খুঁটি পুজোয় উপস্থিত বিশিষ্ট জনেরা

শান্তিপুর: দীপাবলীর (Diwali) আগেই শুরু হল শান্তিপুরের (Shantipur) ঐতিহ্যবাহী ও জগতবিখ্যাত রাসযাত্রা উৎসব (Rasyatra Utsav)। শনিবার খুঁটিপূজার মধ্য দিয়ে আনুষ্ঠানিক সূচনা হয় শান্তিপুর থানামোড় রাস উৎসব কমিটির এবারের অনুষ্ঠানের (District News)।

প্রতি বছরই শান্তিপুর থানামোড় রাস উৎসব কমিটির পক্ষ থেকে শহরবাসীর জন্য বিশেষ মণ্ডপ, শয্যা ও পূজার আয়োজন করা হয়। এ বছরও তার ব্যতিক্রম হয়নি। এবারের রাসযাত্রা পড়ল ১১তম বর্ষে।

আরও পড়ুন: রানাঘাটে বিজয়া সম্মিলনীতে দেখা গেল মেলবন্ধনের ছবি, উপস্থিত বিশিষ্ট জনেরা

কমিটির এবারের থিম ‘রাশিয়ার রাধা-কৃষ্ণ মন্দির’। মণ্ডপজুড়ে থাকবে রঙিন আলোর ছটা, আকর্ষণীয় সজ্জা ও শিল্পীর নিপুণ হাতের ছোঁয়া।

এই খুঁটিপূজা অনুষ্ঠানে উপস্থিত ছিলেন রানাঘাট দক্ষিণের তৃণমূল বিধায়ক ও জেলা যুব সভাপতি মুকুটমণি অধিকারী, জেলা পরিষদের সহকারী সভাধিপতি সজল বিশ্বাস, শান্তিপুর ১৬ নম্বর ওয়ার্ডের কাউন্সিলর বৃন্দাবন প্রামাণিক সহ এলাকার বহু বিশিষ্ট ব্যক্তি ও সাধারণ মানুষ। স্থানীয়দের মতে, দীপাবলীর আগে এই রাসযাত্রা শান্তিপুরের উৎসব-ঐতিহ্যের এক গুরুত্বপূর্ণ অংশ হয়ে উঠেছে।